SL Uradni list Evropske unije C 127/10

Objava vloge za spremembo na podlagi člena 6(2) Uredbe Sveta (ES) št. 510/2006 o zaščiti geografskih označb in označb porekla za kmetijske proizvode in živila

(2007/C 127/06)

Ta objava daje pravico do ugovora zoper vlogo za spremembo na podlagi člena 7 Uredbe Sveta (ES) št. 510/2006 (1). Izjavo o ugovoru mora Komisija prejeti v šestih mesecih po dnevu te objave.

VLOGA ZA SPREMEMBO

UREDBA SVETA (ES) št. 510/2006

Vloga za spremembo po členu 9 in členu 17(2)

„QUEIJO SERRA DA ESTRELA“

ES št.: PT/PDO/117/0213/16. 05.2002

ZOP ( X ) ZGO ( )

Zahtevana(-e) sprememba(-e)

Razdelek(-i) specifikacije:

Ime proizvoda X Opis proizvoda Geografsko območje Dokazilo o poreklu X Metoda pridobivanja Povezava X Označevanje Nacionalne zahteve

Sprememba(-e):

Opis proizvoda: Proizvodnja sira „Queijo Serra da Estrela “že od nekdaj poteka v dveh različnih smereh: proizvodnja sira, namenjenega takojšnji uporabi (navadno znanega pod imenom „Serra da Estrela“), in proizvodnja sira, namenjenega kasnejši uporabi („Serra da Estrela Velho“). Slednji je v vseh pogledih enak prvemu, kar zadeva pasme krav mlekaric, pogoje vzreje in krmo, pridobivanje in prevoz mleka, izdelavo sira itd. Razlikuje se samo v pogojih zorenja, ki je dolgotrajnejše. Seveda pa ima „Serra da Estrela velho “drugačne zaznavne lastnosti. Od sira „Serra da Estrela “se namreč razlikuje po tem, da je manjši in temnejši. Ima tudi izrazitejša okus in vonj.

Proizvajalci bi torej radi tržili tudi sir „Serra da Estrela velho“. Poleg tega se jim zdi primerno obuditi tradicionalno dejavnost z oživitvijo proizvodnje manjših sirov (približno 0,7 kg).

Metoda pridobivanja: Enako kot velja za večino portugalskih tradicionalnih sirov, je tudi proizvodnja sira „Queijo Serra da Estrela “zelo sezonska dejavnost. Ker si proizvajalci prizadevajo prilagoditi se novim potrošniškim navadam (za katere sta značilna vrhunca povpraševanja poleti in ob božiču) in omogočiti običajnim, a manj premožnim potrošnikom, da še naprej uživajo ta sir, katerega cena je visoka, bi radi izdelali sir „Serra de Estrela“, ki ga je mogoče dolgo skladiščiti, pri pogojih, ki preprečujejo, da bi se proizvod pokvaril ali dozorel. Poleg tega bi radi obe vrsti sira (navadnega in starega) tržili po kosih.

Sir Queijo Serra de Estrela je živ proizvod, katerega razvoj se nadaljuje tudi po konzerviranju, razrezu in pakiranju. Ti postopki se torej lahko izvajajo samo v regiji porekla, pri čemer je treba nujno:

zagotoviti pristnost ter fizične, kemične in organoleptične značilnosti, ki določajo posebno kakovost teh sirov – lastnosti, ki jih lahko prepoznajo samo proizvajalci iz regije, ki te proizvode redno uživajo,

pred vsakim od navedenih postopkov posamično oceniti kakovost vsakega sira,

zagotoviti značilno mazavost sira tudi po razrezu. Da to dosežemo, je odločilnega pomena, da izberemo sire, ki so ob izvedbi zadevnega postopka dosegli ustrezno stopnjo zrelosti,

zagotoviti, da imajo rezine sira „queijo velho “želeno trdoto in da se ne drobijo. Da to dosežemo, je odločilno, da izberemo sire, ki imajo na stopnji zorenja, ko je primerno izvesti razrez, ustrezne značilnosti, kar zadeva okus in trdoto,

zagotoviti ohranitev stoletnega slovesa proizvoda ter preprečiti njegovo zlorabo in zavajanje potrošnika,

ves čas in med izvajanjem različnih postopkov zagotoviti ohranitev higiensko-sanitarnih pogojev proizvoda,

zagotoviti ustrezen nadzor nad postopki v skladu z zakonskimi zahtevami,

omogočiti sledljivost med vsakim sirom ali kosom sira in proizvodnimi obrati ter kmetijskimi gospodarstvi, tako da se zagotovi geografsko poreklo proizvoda.

Označevanje: Spremembe v zvezi z označevanjem se v bistvu nanašajo na obvezno navedbo pridevnika „velho “(star) za opredelitev sirov, zorjenih več kot 120 dni.

POVZETEK

UREDBA SVETA (ES) št. 510/2006

„QUEIJO SERRA DA ESTRELA“

ES št.: PT/PDO/117/0213/16.05.2002

ZOP ( X ) ZGO ( )

Ta povzetek zajema glavne elemente specifikacije proizvoda za informativne namene.

1. Pristojna služba v državi članici:

Naziv: Instituto de Desenvolvimento Rural e Hidráulica Naslov: Av. Afonso Costa, 3 P-1949-002 Lisboa Telefon: (351-21) 844 22 00 Faks: (351-21) 844 22 02 E-naslov: idrha@idrha.min-agricultura.pt

2. Vlagatelj:

Naziv: Estrelacoop — Coop. Produtores de Queijo Serra da Estrela, CRL Naslov: R. Miguel Bombarda, 20 P-6360-344 Celorico da Beira Telefon: (351-271) 74 13 21 Faks: (351-271) 74 13 21 E-naslov: estrelacoopqse@oninet.pt Sestava: proizvajalci/predelovalci ( X ) drugi ( )

3. Vrsta proizvoda:

Skupina 1.3: Siri

4. Specifikacija:

(povzetek zahtev iz člena 4(2))

4.1 Ime: „Queijo Serra da Estrela“

4.2. Opis: Sir, pridobljen s počasnim ločevanjem sirotke od sirnine, po sesirjenju čistega polnomastnega ovčjega mleka, pridobljenega z molžo ovac pasme Bordaleira Serra da Estrela ali Churra Mondegueira, s kardijem (Cynara cardunculus, L). Čas zorenja sira Serra da Estrela je najmanj 30 dni. Ko ta čas doseže najmanj 120 dni, se sir imenuje „Serra da Estrella Velho“.

Glavne značilnosti proizvoda so naslednje:

4.3 Geografsko območje: Ob upoštevanju integriranega ekosistema regije, stoletnega znanja o načinih vzreje, klimatskih pogojev, potrebnih za predelavo in zorenje sira, posebne mikroklime, dokazanega stoletnega strokovnega znanja, obstoja lokalnih, utečenih in stalnih metod, obveznosti varovanja potrošnikov pred goljufijami in zlorabami, potrebe po nadzoru nad vsemi postopki in obveznosti zagotavljanja sledljivosti proizvoda v celotnem proizvodnem ciklu je geografsko območje za proizvodnjo, predelavo surovin, zorenje, dolgotrajno skladiščenje, razrez in pakiranje sira omejeno na občine Carregal do Sal, Celorico da Beira, Fornos de Algodres, Gouveia, Mangualde, Manteigas, Nelas, Oliveira do Hospital, Penalva do Castelo in Seia, na upravne enote (freguesias) Carapito, Cortiçada, Dornelas, Eirado, Forninhos, Penaverde in Valverde, na občino Aguiar da Beira, na freguesias Anceriz, Barril do Alva, Cerdeira, Coja, Pomares in Vila Cova do Alva, na občino Arganil, na freguesias Aldeia de Carvalho, Cortes do Meio, Erada, Paul, Sarzedo, Unhais da Serra in Verdelhos, na občino Covilhã, na freguesias Aldeia Viçosa, Cavadoude, Corujeira, Fala, Famalicão, Fernão Joanes, Maçainhas de Baixo, Mizarela, Pero Soares, Porto da Carne, São Vicente, Sé Seixo Amarelo, Trinta, Vale de Estrelas, Valhelhas, Videmonte, Vila Cortez do Mondego in Vila Soeiro, na občino Guarda, na freguesias Midões, Póvoa de Midões in Vila Nova de Oliveirinha, na občino Tábua, na freguesias Canas de Santa Maria, Ferreirós do Dão, Lobão da Beira, Molelos, Mosteiro de Fráguas, Nandufe, Parada de Gonta, Sabugosa, São Miguel do Outeiro, Tonda in Tondela, na občino Tondela, na freguesias Aldeia Nova, Carnicães, Feital, Fiães, Freches, Santa Maria, São Pedro, Tamanho, Torres, Vila Franca das Naves in Vilares, na občino Trancoso in na freguesias Fragosela, Loureiro de Silgueiros, Povolide in São João de Lourosa ter na občino Viseu.

4.4 Dokazilo o poreklu: Ovčje mleko navedenih pasem lahko prihaja samo s kmetij iz tega geografskega območja, predhodno vpisanih pri združenju proizvajalcev in podvrženih nadzoru. Živali morajo biti vpisane v ustrezne registre. Proizvodni obrati, obrati za zorenje, razrez in pakiranje sira morajo biti ustrezno potrjeni in vpisani pri združenju. Tudi zanje mora veljati nadzor. Na vsak kos ali košček se poleg etikete nalepi oštevilčena certifikacijska oznaka, ki omogoča popolno sledljivost proizvoda. Celoten proizvodni cikel nadzoruje posebej za to potrjena ustanova, zlasti kar zadeva lokacijo kmetij ter predelovalnih enot, napajalnikov, obratov za vzrejo čred, molžo, obdelavo in predelavo mleka, vse do trženja.

4.5. Metoda pridobivanja: Vzreja živali poteka po ekstenzivnem in polekstenzivnem sistemu. Sprejme se samo mleko, proizvedeno ob popolnem upoštevanju higiensko-sanitarnih pogojev. Sir pridobivamo z dodajanjem soli in cvetja osata v čisto polnomastno mleko, ki mu sledi zmerno mešanje in sesirjenje. Sirnino razrežemo z rezalnikom za sirnino ali katerim koli drugim ustreznim orodjem, nato jo zavijemo v bel prtič in stisnemo, da se izloči sirotka, ter jo skupaj s prtičem položimo v odprte modele. Nato sirnino ločimo, stisnemo, prvič obrnemo in stiskamo tako dolgo, da se izloči kar največ sirotke. Model odpremo in maso ločimo, nato jo zavijemo v nov in čist bel prtič ter še enkrat damo v model, kjer jo stiskamo do končnega premera in drugič obrnemo. Nato jo stiskamo ročno ali strojno. Zunanjost lahko pred zorenjem nasolimo. Zorenje poteka v naravnem ali kontroliranem okolju. Obsega dve ključni fazi: med prvo fazo sire, zavite v čist bel prtič, izpostavimo vlažnosti in temperaturi, ki omogočata mlečno fermentacijo. Nato jih umijemo in damo v fazo sušenja pri drugačnih pogojih vlažnosti in temperature. Čas zorenja je odločilnega pomena pri opredelitvi sira za „Serra da Estrela “ali za „Serra da Estrela Velho“.

Ker je Serra da Estrela živ proizvod, katerega razvoj se nadaljuje tudi po konzerviranju, razrezu in pakiranju, se lahko ti postopki izvajajo samo v regiji porekla, pri čemer je treba nujno:

zagotoviti pristnost ter fizične, kemične in organoleptične značilnosti, ki določajo posebno kakovost teh sirov – lastnosti, ki jih lahko prepoznajo samo proizvajalci, ki živijo v regiji in ki te proizvode redno uporabljajo,

pred vsakim od navedenih postopkov posamično oceniti kakovost vsakega sira,

zagotoviti, da ima sir tudi po razrezu značilno mazavost. Da to dosežemo, je odločilno, da izberemo sire, ki so ob izvedbi zadevnega postopka dosegli ustrezno stopnjo zrelosti,

zagotoviti, da imajo rezine sira „queijo velho “želeno trdnost in da se ne drobijo. Da to dosežemo, je odločilno, da izberemo sire, ki imajo na stopnji zorenja, ko je primerno izvesti razrez, ustrezne značilnosti, kar zadeva okus in trdoto,

zagotoviti ohranitev stoletnega slovesa proizvoda ter preprečiti njegovo zlorabo in zavajanje potrošnika,

ves čas in med izvajanjem različnih postopkov zagotoviti ohranitev higiensko-sanitarnih pogojev proizvoda,

zagotoviti ustrezen nadzor nad postopki v skladu z zakonskimi zahtevami,

omogočiti sledljivost med vsakim sirom ali kosom sira in proizvodnimi obrati ter kmetijskimi gospodarstvi, tako da se zagotovi geografsko poreklo proizvoda.

4.6 Povezava: Celotno območje visoke planote regije Beira, katere agroklimatske razmere se odražajo v mrzlih, deževnih in dolgotrajnih zimah, včasih s snegom, ter vročih in suhih poletjih. Naravne pašnike sestavlja trdoživa samorasla trava in obdelovani pašniki, kjer prevladujeta bela in podzemna detelja, ki ovčjemu mleku in zato tudi siru dajeta edinstven okus. Regija in siri, ki se v njej proizvajajo, se omenjajo že v besedilih rimljanskih piscev. Siri so se navajali tudi kot izbrane jedi na krovu karavel velikih odkriteljev ali v gledaliških delih iz 16. stoletja. Povezavo s poreklom utrjuje tudi dejstvo, da mleko prihaja izključno od ovc lokalnih pasem („Bordaleira Serra da Estrela “in „Churra Mondegueira“).

4.7 Nadzorni organ:

Naziv: Beira Tradição — Certificação de Produtos da Beira, L.DA Naslov: Urbanização Auto Mecânica, 8 r/c P-6000 Castelo Branco Telefon: (351-272) 32 98 43 Faks: (351-272) 32 98 43 E-naslov: celestino.almeida@netvisao.pt

Potrjeno je bilo, da organ „Beira Tradição – Certificação de Produtos da Beira, Lda “upošteva specifikacije standarda 45011:2001.

4.8 Označevanje: Poleg obveznih navedb, ki jih nalaga splošna zakonodaja, je treba obvezno dodati:

navedbo „Queijo Serra da Estrela – Denominação de Origem Protegida “ali „Queijo Serra da Estrela Velho – Denominação de Origem Protegida“;

logotip ZOP Skupnosti;

certifikacijsko oznako, na kateri so ime proizvoda, ime nadzornega in certifikacijskega organa ter serijska številka, ki omogoča sledljivost proizvoda.

(1) UL L 93, 31.3.2006, str. 12.